ནང་དོན་གནད་བསྡུས།ཚེ་ཐར་གཏོང་བ་ནི་བོད་ཀྱི་ས་ཆ་སོ་སོར་དུས་རྒྱུན་མཐོང་ཐུབ་པའི་དམངས་ཁྲོད་ཀྱི་ཆོས་ལུགས་ཆོ་ག་ཞིག་ཡིན།བོད་ཀྱི་ཚེ་ཐར་ཞེས་པའི་རིག་གནས་སྣང་ཚུལ་དེ་ནི་མི་དང་སྲོག་ཆགས།ད་དུང་རང་བྱུང་ཁམས་བཅས་བར་ལ་མཐུན་སྦྱོར་ཡོང་བྱེད་ཀྱི་གཞི་མ་ཞིག་ཀྱང་ཡིན་པར་སེམས།དཔྱད་རྩོམ་འདིའི་ནང་དུ་དམངས་ཁྲོད་ཀྱི་ཚེ་ཐར་གཏོང་བའི་ཆོས་ལུགས་ཆོ་ག་གཞིར་བཟུང་སྟེ།ཚེ་ཐར་ཞེས་པའི་གོ་དོན་དང་།དབྱེ་བ་དང་ཚེ་ཐར་གྱི་ཆོ་གའི་གོ་རིམ།དགེ་མཚན་སོགས་བརྗོད་ཡོད་ལ།དེ་མིན་མཐའ་དཔྱོད་ཀྱི་ཚུལ་གྱིས་ཚེ་ཐར་དང་ཚེ་བླུའི་རིག་གནས་སྣང་ཚུལ་དེ་ནི་རྒྱབ་ལྗོངས་མི་འདྲ་བའི་རིག་གནས་གཉིས་ཀྱི་འོག་ཏུ་བྱུང་བ་ཡིན་པས།དེ་གཉིས་ནི་ངོ་བོ་གཅིག་ལ་ལྡོག་པ་ཐ་དད་པའི་རིག་